அந்சந்திப்பில் கலந்து தலைமை தாங்கிய அரச அதிபர் கணேஷும் மற்றும் சிலரும் ஆரம்பத்தில் ஒரு ஆரோக்கியமான கலந்துரையாடல்களுக்கு சமிக்ஜை காட்டாமல் தமது அரசியல் கருத்தியல் எதிர்ப்பினை மிக நாசூக்காக வெளிப்படுத்தினர். நாங்கள் மிக நாகரீகமாகவும் திண்ணமாகவும் கருத்துக்களை முன்வைத்த போதும் அவர்கள் அன்று நடந்து கொண்டதில் கணேஷும் பதில் சொல்லவேண்டியவராக நாம் கண்டோம் . அவரை ஒரு அரச அதிகாரியாக காண்பதைவிட அங்கு வந்திருந்த "மக்கள் பிரதிநிகள்" சிலரின் முகவராக அவர் தோன்றியதால் எமது ஆட்சேபனையை நாம் வன்மையாக முன்வைத்தோம். கணேஷ் மற்றும் அவரின் முக்கிய மக்கள் பிரதிநிதி ஒருவரும் நாங்கள் அங்கிருந்து வெளியேறி வாகனத்துள் ஏறிய பின்னர் , ஓட்டோடி வந்து எங்களிடம் மன்னிப்பு கோரினர். அதவாது அங்கு நடந்த சம்பவம் பற்றி வேறு எங்கும் பிரஸ்தாபிக்க வேண்டாம் என்ற மறைமுக வேண்டுகோளை அவர்கள் விடுத்ததாக நாங்கள் உணர்ந்து கொண்டோம். கெஞ்சினால் மிச்சும் மிஞ்சினால் கெஞ்சும் இந்த வகையறாக்கள் அரச பதவிகளை அலங்கரித்ததனால்தான் இன்றுவரை ஒரு நேர்மையான நீதியான நிர்வாகம் இலங்கையில் எங்கும் நடைமுறையில் இல்லாமல் இருக்கிறது..